একুশে ফেব্রুয়ারির দিন থেকেই দেখা যাচ্ছে তাজউদ্দীন কখনো নিজে সাইকেল চালিয়ে, কখনো অন্যের সাইকেলের পেছনে চেপে বিভিন্ন কর্মসূচিতে যোগ দিচ্ছেন। কর্মসূচি নির্ধারক কমিটির সভায় উপস্থিত থাকছেন। প্রচারপত্র বিলি করছেন। খবরাখবর নিচ্ছেন। আতাউর রহমান খানের খসড়া-করা একটা বিবৃতিকে চূড়ান্ত রূপ দিয়ে সংবাদমাধ্যমের কাছে পাঠাচ্ছেন। নিজেদের মধ্যে আলাপ-আলোচনা করছেন। বিভিন্ন জনের গ্রেফতারের খবর পাচ্ছেন এবং উদ্বিগ্ন হচ্ছেন। খোঁজ নিচ্ছেন। কিন্তু এতসব ব্যস্ততার মধ্যেও দিনলিপি লিখতে ভুলছেন না। ২৫ তারিখের দিনলিপিতে আছে-